सर्वनाम

सर्वनाम-
संज्ञा के स्थान पर पृयुक्त होने वाले शब्द सर्वनाम कहलाते हैं। यथा----
मैं, हम, तुम, तू, वह, यह आदि सर्वनाम है।

पुरूषवाचक सर्वनाम-

पुरुषवाचक सर्वनाम के तीन भेद हैं :
उत्तम पुरुष (प्रथम परुष) (Uttam Purush)
इन सर्वनाम का प्रयोग बात कहने या बोलने वाला अपने लिए करता है ।
उदाहरण : मैं, मुझे, मेरा, मुझको, हम, हमें, हमारा, हमको ।
मध्यम पुरुष (Madhyam Purush)
इन सर्वनाम का प्रयोग बात सुनने वाले के लिए किया जाता है ।
उदाहरण : तू, तुझे, तेरा, तुम, तुम्हे, तुम्हारा ।
आदर सूचक : आप, आपको, आपका, आप लोग, आप लोगों को आदि ।
अन्य पुरुष (Any Purush)
इन सर्वनाम का प्रयोग बोलने वाला अन्य किसी व्यक्ति के लिए करता है ।
उदाहरण :वह, उसने, उसको, उसका, उसे, उसमें, वे, इन्होने, उनको, उनका, उन्हें, उनमे आदि ।
जो सर्वनाम शब्द करता के स्वयं के लिए प्रयुक्त होते हैं उन्हें निजवाचक सर्वनाम कहते हैं ।
जैसे :स्वयं, आप ही, खुद, अपने आप ।
उदाहरण :
उसने अपने आप को बर्बाद कर लिया ।
मैं खुद फोन कर लूँगा ।
तुम स्वयं यह कार्य करो ।
श्वेता आप ही चली गयी ।
नोट: इसके 'आप' का प्रयोग अपने लिए / स्वयं (self) होता है आदर सूचक 'आप' के लिए नहीं ।
जिन सर्वनाम शब्दों से किसी निश्चित व्यक्ति या वस्तु का बोध होता है उसे निश्चयकवाचक सर्वनाम कहते हैं ।
जैसे : यह, वह, ये, वे ।
उदाहरण :
यह मेरी घडी है ।
वह एक लड़का है ।
वे इधर ही आ रहे हैं ।
जिन सर्वनाम शब्दों से किसी निश्चित व्यक्ति या वस्तु का बोध नहीं होता है उसे अनिश्चयवाचक सर्वनाम कहते हैं ।
जैसे : कुछ, किसी ने (किसने), किसी को, किन्ही ने, कोई, किन्ही को ।
उदाहरण :
लस्सी में कुछ पड़ा है ।
भिखारी को कुछ दे दो ।
कौन आ रहा है ।
राम को किसने बुलाया है ।
शायद किसी ने घंटी बजायी है ।
जिस सर्वनाम से वाक्य में किसी दूसरे सर्वनाम से सम्बन्ध ज्ञात होता है उसे सम्बन्धवाचक सर्वनाम कहते हैं ।
जैसे : जो-सो, जहाँ-वहाँ, जैसा-वैसा, जौन-तौन ।
उदाहरण :
जहाँ चाह वहाँ राह ।
जैसा बोओगे वैसा काटोगे ।
वह कौन है जो रो पड़ा ।
जो सो गया वो खो गया ।
जो करेगा सो भरेगा ।
जिन सर्वनाम से वाक्य में प्रश्न का बोध होता है उसे प्रश्नवाचक सर्वनाम कहते हैं ।
जैसे : कौन, कहाँ, क्या, कैसे ।
उदाहरण :
रमेश क्या खा रहा है ।
कमरे मैं कौन बैठा है ।
वे कल कहाँ गए थे ।
आप कैसे हो ।
नोट : कुछ सर्वनाम शब्द ऐसे भी होते हैं जिन्हें संयुक्त सर्वनाम की कोटि में रखा गया हैं ।
जैसे : जो कोई, सब कोई, कुछ और, कोई न कोई ।
उदाहरण :
जो कोई आए उसे रोक लो ।
जाओ, वहाँ कोई न कोई तो मिल ही जायेगा ।
देखो, कुछ और लोग वहाँ हैं ।
कोई-कोई तो बिना बात बहस करता है ।
कौन-कौन आ रहा है ।
किस-किस कमरे में छात्र पढ़ रहे है ।
अपना-अपना बस्ता उठाओ और घर जाओ ।
अब कुछ-कुछ याद आ रहा है ।
वाक्य में संज्ञा अथवा सर्वनाम की विशेषता बताने वाले शब्दों को विशेषण कहते हैं। जैसे - काला कुत्ता। इस वाक्य में 'काला' विशेषण है। जिस शब्द (संज्ञा अथवा सर्वनाम) की विशेषता बतायी जाती है उसे विशेष्य कहते हैं। उपरोक्त वाक्य में 'कुत्ता' विशेष्य है।
जिस विकारी शब्द से संज्ञा की व्याप्ति मर्यादित होती है, उसे भी विशेषण कहते हैं। जैसे- मेहनती विद्यार्थी सफलता पाते हैं। धरमपुर स्वच्छ नगर है। वह पीला है। ऐसा आदमी कहाँ मिलेगा? इन वाक्यों में मेहनती, स्वच्छ, पीला और ऐसा शब्द विशेषण हैं। जो क्रमशः विद्यार्थी, धरमपुर, वह और आदमी की विशेषता बताते हैं। विशेषण शब्द जिसकी विशेषता बताये, उसे विशेष्य कहते हैं, अतः विद्यार्थी, धरमपुर, वह और आदमी शब्द विशेष्य हैं।
जो सर्वनाम वक्ता (बोलनेवाले), श्रोता (सुननेवाले) तथा किसी अन्य व्यक्ति के लिए प्रयुक्त होता है, उसे पुरूषवाचक सर्वनाम कहते हैं। जैसे- मैं, तू, वह आदि।
पुरूषवाचक सर्वनाम के तीन भेद हैं-
अ.उत्तम पुरूष- वक्ता या लेखक अपने लिए उत्तम पुरूष का प्रयोग करते हैं। जैसे-
मैं लिखता हूँ। 
हम लिखते हैं।
इन वाक्यों में मैं और हम शब्द उत्तम पुरूष सर्वनाम हैं।
आ.मध्यम पुरूष- श्रोता के लिए मध्यम पुरूष का प्रयोग होता है। जैसे-
तुम जाओ।
आप जाइये।
इन वाक्यों में तुम और आप शब्द मध्यम पुरूष हैं।
इ.अन्य पुरूष- वक्ता या लेखक द्वारा श्रोता के अतिरिक्त किसी अन्य (तीसरे) के लिए अन्य पुरूष का प्रयोग होता है। जैसे-
वह पढ़ता है।
2
वे पढ़ते हैं।
इन वाक्यों में वह और वे शब्द अन्य पुरूष हैं।
ट्रिक --- मै फर्स्ट तू सेकेंड बाकी सब थर्ड

निजवाचक सर्वनाम-

जो सर्वनाम तीनों पुरूषों (उत्तम, मध्यम और अन्य) में निजत्व का बोध कराता है, उसे निजवाचक सर्वनाम कहते हैं। जैसे-
मैं खुद लिख लूँगा।
तुम अपने आप चले जाना।
वह स्वयं गाडी चला सकती है।
उपर्युक्त वाक्यों में खुद, अपने आप और स्वयं शब्द निजवाचक सर्वनाम हैं।
आश्रय मिश्रा द्वारा

संबंधवाचक सर्वनाम-

जो सर्वनाम किसी दूसरी संज्ञा या सर्वनाम से संबंध दिखाने के लिए प्रयुक्त हो, उसे संबंधवाचक सर्वनाम कहते हैं। जैसे जो,वो,सो आदि
उदाहरण:- "जो करेगा सो भरेगा।"
इस वाक्य में जो शब्द संबंधवाचक सर्वनाम है और सो शब्द नित्य संबंधी सर्वनाम है। अधिकतर सो लिए वह सर्वनाम का प्रयोग होता है।

प्रश्नवाचक सर्वनाम

जिस सर्वनाम से किसी प्रश्न का बोध होता है उसे प्रश्नवाचक सर्वनाम कहते हैं। जैसे-
तुम कौन हो ?
तुम्हें क्या चाहिए ?
इन वाक्यों में कौन और क्या शब्द प्रश्रवाचक सर्वनाम हैं। कौन शब्द का प्रयोग प्राणियों के लिए और क्या का प्रयोग जड़ पदार्थों के लिए होता है।

अन्या भाषाओं में सर्वनाम

सर्वनाम सभी भाषा में नहीं होते। यथा, जापानी भाषा में एक सौ से अधिक शब्द हैं जिसके आम तौर के उपयोग सर्वनाम जैसे हैं लेकिन ये शब्द सर्वनाम नहीं क्यूँकि प्रत्येक शब्द के दूसरे अर्थ है। जैसा, 'मैं' के लिए जापानी बोलने वाले लोग 'वाताशी' (私) बोल सकते हैं, मगर इसके अर्थ व्यक्तिगत ही है। हिंदी में 'मैं' शब्द के कोई और अर्थ नहीं।
सर्वनाम उपयोग करता हुआ भाषाओं में भी कोई फ़र्क़ भी हो सकता है। हिंदी भाषा तीन शब्द इस्तेमाल करते है- "आप", "तुम", "तू"- जबकि अंग्रेज़ी में एक है- "यू" । इसके अलावा, हिंदी अपने निश्चयवाचक सर्वनाम फ़ासला, इज़्ज़त, और राशि से अलग करते है- "यह, वह, ये, वे"- किंतु अंग्रेज़ी में ये सर्वनाम लिंग और राशि से अलग किये जाते हैं- "ही, शी, धे ।